**OBRAZLOŽENJE**

Pravilnikom o izmjenama i dopuni Pravilnika o sadržaju prijave i tehničke dokumentacije za stavljanje na tržište GMO-a ili proizvoda koji se sastoje od ili sadrže GMO ili kombinaciju GMO-a osigurava se provedba članka 9. Uredbe (EU) 2019/1381 Europskog parlamenta i Vijeća od 20 lipnja Europskog parlamenta i Vijeća o transparentnosti i održivosti procjene rizika EU-a u prehrambenom lancu (SL L 231/1, 6.9. 2019.) kojom se izmjenjuju članci 6., 13., 25. i 28. Direktive 2001/18/EZ od 12. ožujka 2001. o namjernom uvođenju genetski modificiranih organizama u okoliš te kojom se ukida Direktiva Vijeća 90/220/EEZ (SL L 106, 17. 4. 2001.).

Predmetnim pravilnikom se uređuje način podnošenja prijave na standardiziranom obrascu te sadržaj informacijama podataka koje podnositelj prijave smatra povjerljivim/tajnim prilikom prvog stavljanja GMO-a na tržište Europske unije.

Predmetnim pravilnikom izvršit će se daljnje usklađivanje nacionalnog zakonodavstva Republike Hrvatske u području GMO-a s novim zakonodavstvom Europske unije u tom području.